《中秋夜康德涵以诗招饮次韵》
明代·郑岳

关塞行行且复休，满天风雨暗城楼。怪来客路时多阻，幸到君家一散愁。

四海斯文还此会，百年今日是中秋。灯前意气须倾尽，别有诗篇醉后留。

作者简介：福建莆田人，字汝华。弘治六年进士。授户部主事。累迁江西左布政使。宁王朱宸濠夺大量民田，民立寨自保，宸濠欲加兵，岳持不可。后为李梦阳所讦，夺官为民。世宗即位，起抚江西。旋召为大理卿，陈刑狱失平八事，迁兵部左侍郎。后乞休归。有《莆阳文献》、《山斋集》。